Na temelju članka 49. stavka 4. Zakona o poljoprivrednom zemljištu („Narodne novine“ broj 20/18) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18), Općinsko vijeće Općine Kalnik na 10. sjednici održanoj 27. studenoga 2018. donijelo je

**PROGRAM**

**korištenja sredstava od raspolaganja poljoprivrednim zemljištem u vlasništvu**

**Republike Hrvatske na području Općine Kalnik u 2019. godini**

I.

 Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Kalnik u 2019. godini (u daljnjem tekstu: Program) je planski dokument kojim se raspoređuju namjenski prihodi od zakupa, zakupa ribnjaka, prodaje izravnom pogodbom i davanje na korištenje poljoprivrednog zemljišta bez javnog poziva na području Općine Kalnik prema namjeni koja je propisana Zakonom o poljoprivrednom zemljištu („Narodne novine“ broj 20/18).

 Ovim Programom utvrđuje se raspored prihoda prema namjeni rashoda planiranim u Proračunu Općine Kalnik za 2019. godinu i projekcijama za 2020. i 2021. godinu.

II.

 Ukupni prihodi od raspolaganja poljoprivrednim zemljištem u vlasništvu Republike Hrvatske na području Općine Kalnik iznose 559,00 kuna (slovima: petstopedesetdevetkuna) i odnose se na prihod od zakupa poljoprivrednog zemljišta u vlasništvu Republike Hrvatske.

III.

 Ukupni prihodi iz točke II. ovoga Programa raspoređuju se na rashode za sljedeće namjene:

 1. Program uređenja ruralnog prostora izgradnjom i održavanjem ruralne infrastrukture

 vezane za poljoprivredu i akvakulturu

 - potpora izrade projektne dokumentacije za izgradnju

 nerazvrstanih cesta na području Općine Kalnik 559,00 kuna.

IV.

 Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

**OPĆINSKO VIJEĆE**

**OPĆINE KALNIK**

KLASA: 320-02/18-01/09

URBROJ: 2137/23-18-1

Kalnik, 27. studenoga 2018.

  **PREDSJEDNIK:**

 **Igor Tomić,** univ.bacc.ing.mech.